Mootbode – AP Kerk Moot Sentraal
March 10, 2021 APK MootSentraalLeave a comment
February 3, 2021 APK MootSentraalLeave a comment
January 5, 2021 APK MootSentraalLeave a comment
December 14, 2020 APK MootSentraalLeave a comment
Op 28 November 1838 word Andries Pretorius gekies as hoofkommandant van die kommando wat later bekend sou staan as die Wenkommando, wat op die punt gestaan het om teen die Zoeloes uit te trek. Hierdie was die tweede kommando wat op die been gebring is met die doel om die moord op die Piet Retief-geselskap asook die aanvalle op die laers by Bloukrans en Moordspruit te wreek. Die kommando het bestaan uit 467 Boere, 3 Engelse asook 'n onbekende aantal swart- en kleurlingbediendes. Hulle neem 57 waens en een koskar saam.
Op 9 Desember 1838 lê Sarel Cilliers aan die Wasbankrivier namens die aanwesiges die eerste keer die Gelofte af. Dit word daarna by elke aandgodsdiens herhaal.
Op Saterdag, 15 Desember berig die verkenners dat die Zoeloemag naby is en trek Pretorius op 'n strategiese plek aan die Ncomerivier laer. (Die Trekkers sou later hierdie rivier Bloedrivier noem weens die bloed van die gesneuwelde Zoeloes wat die water rooi verkleur het.) Die Gelofte word die aand vir oulaas afgelê.
Op Sondag, 16 Desember moet die Boere slag lewer teen 'n Zoeloemag van ongeveer 10 000 man, volgens die betroubaarste skattings (dus 'n oormag van ongeveer 20 teen 1). Die uiteinde van die slag van Bloedrivier was dat meer as 3 000 Zoeloes gesneuwel teenoor nie 'n enkele Boer nie (slegs 3 Boere, waaronder Pretorius, het wonde opgedoen). Dit maak die Slag van Bloedrivie nie net die grootste militêre oorwinning op Suid-Afrikaanse bodem nie, maar verskeie gebeure rondom die slag kan uitgewys word wat dit na oorweging onmoontlik maak om nie God se ingryping in die gebeure te sien nie.
Die bewoording van die Gelofte word weergegee soos dit op die gedenkplaat op die slagterrein verskyn:
"Mijne broeders en medelandgenoten, hier staan wij tans op een ogenblik voor een Heilige God van hemel en aarde om een Belofte aan Hem te beloven, als Hij met Zijn bescherming met ons sal wezen, en onze vijand in onze handen zal geven dat wij hem overwinnen, dat wij die dag en datum elke jaar zoals een Sabbat in Zijn eer zullen doorbrengen, en dat wij een tempel tot Zijn eer stichten zullen waar het Hem zou behagen, en dat wij het ook aan onzen kinderen zullen zeggen dat sij met on serin moeten delen tot gedachtenis ook voor onze opkomende geslachten. Want de ere van Zijn Naam daardoor zal verheerlikt worden, dat de roe men eer van overwinning aan Hem sal worden gegeven."
Sterre en Planete – Sterrekyk vir vroegopstaners
August 24, 2020 APK MootSentraalLeave a comment
Om so vyfuur soggens met die eerste koffie in die hand, dagbreek in te wag, was tot nou toe, 'n foltering. Met die somertemperature wat ons nou ervaar, is dit weer pure vreugde! Die lysters gesels terwyl die bleeklig wys waar die son aanstons gaan verskyn.
Venus het al goed aangeskuif vandat sy 'n dagbreker geword het en sy skitter al byna reg noord. Mars, rooi in die gesig, is al op die afdraand, rigting wes, maar Venus gaan hom voor die wenstreep, horison, verbysteek. Mars ry seker met sy briek aan, want toe ons laas oor die wedloop gesels het, was Jupiter en Saturnus teen sononder net-net sigbaar. Nou is hulle al goed op pad om Skerpioen aan die stert te gryp as die son nie meer kyk nie.
Terug by dagbreek: Orion die Jagter, een van die bekendste sterrebeelde, sit net so 'n aks noord van dagbreek. Die drie konings, ook drie susters (Wat van broeders?), is Orion se gordel. Van die gordel af hang sy swaard. (Die arme Orion is voete in die lug, dus " hang" sy swaard boontoe!) Sy linkervoet is die helder Rigel en sy regterskouer is die rooierige Betelgeuse. So effens regs bo Orion is Sirius, die helderste ster in die hemelruim. Sirius se wentelmaat is Canopus, so min of meer op dieselfde hoogte, maar meer in 'n suidelike rigting. Canopus is ook baie helder en dié twee is van die laaste sterre wat nog sigbaar is voordat die son hulle uitdoof.
Venus, noord noordoos, en Mars, beduidend wes van reg bo ons, is die laaste sigbare hemelliggame, voordat die son rêrig begin skyn.
Geniet die koffie!
Posted in Mootbode, Sterre en planete
Volmaan, sterre en planete
August 4, 2020 APK MootSentraalLeave a comment
Vir die sterrekykers is daar op 3 Augustus 2020, 'n merkwaardige vroegaandtoneel. Kyk in die rigting waar die maan moet opkom. Teen die tyd dat die maan haar towerlig oor ons straal, sit Jupiter en Saturnus al hoog teen die ooste. Planete is baie nader as die sterre, daarom sien ons hulle voor ons die sterre sien. Die sterre is nog onsigbaar weens die son se helderheid. Die Suiderkruis se twee wysers, is die eerste sterre wat sigbaar word, want die suiderhemel is die eerste donker. Reg bokant ons, sit so 'n donkeroranje ster. Dit is Antares, die hart van die skerpioen.
Jupiter is die grootste planeet in ons sonnestelsel, met 'n deursnee van 142 000 km., byna twaalfmaal dié van die aarde. Saturnus is die tweede grootste planeet, met byna tienmaal die aarde se deursnee, 120 000km., en hy is bekend vanweë die ringe in sy atmosfeer. Altwee dié planete het vele mane. Hulle is twee gasreuse wat soos die son, gedurig brand en self lig uitstraal.
Die skerpioen kan só uitgeken word: Vanaf Antares, die hart, meet jy na vyfuur toe, byna halfpad na die horison. Dáár krul die reusagtige stert na binne. Die verspot klein koppie en knypers, is drie flouerige sterretjies in 'n westelike rigting van die hart af.
Die Suiderkruis is welbekend omdat hy 'n getroue aanduider is van waar suid presies lê. Vroegwinter is dit veral interessant om te kyk hoe die kruis en sy wysers, in die aand in die suidooste verskyn, 'n volle boog om 'n vaste punt op die suiderhorison voltooi, en kort voor dagbreek in die suidweste wegraak.
Die maan se verskyning laat baie van die flouer sterre verdwyn. Hy, of sy (?) is slegs 380 000 km. van ons af, terwyl die sterre ligjare weg is. Die maan weerkaats die son se lig, maar doen ook sommer allerhande wonderlike dinge aan ons belewenis en waarneming. Vele liedjies vertel van liefde wat blom in die maanlig! En spookstories…! Die maan se aantrekkingskrag het 'n beduidende uitwerking op die getye van die see en tuiniers hou die stand van die maan dop vir die plant van sekere blom- of groentesoorte. Jagters weet dat bokke in die maanlig wei en dus bedags meer tyd het om op te let na gevaar.
Die son, sterre en planete, is die eerste dinge wat God geskep het. Al die kragte wat hemelliggame in hulle bane hou, al die energie wat uitgestraal word, is so onmeetlik groot. Dan skud Hy ons weer tot nugterheid met 'n mikroskopiese virussie. Dan besef ons dat tussen Jupiter en Corona, niks vir God te groot of te klein is nie. Of dit nou my sondeskuld is en of dit 'n haar van my hoof is, ek sal rustig slaap in die sorg van my Herder.
Onder die haak-en-steek: Terwyl ons wag op die wederkoms
July 10, 2020 September 13, 2020 APK MootSentraalLeave a comment
Die kerkkalender dui die Wederkoms nie aan soos wat Kersfees en die Lydenstyd aangedui word nie. Ons het 'n dag waarop ons die Opstanding en Hemelvaart herdenk, en die uitstorting van die Heilige Gees, maar niks oor die Wederkoms nie.
Daar is tekens. Mattheus 24 en 25 is Jesus se eie woord oor die Wederkoms. Christus self wys op die takke van die vyeboom, maar sê ook self die Wederkoms is nie vir ons om te weet wanneer nie. Dit sal wees soos 'n dief in die nag. As die huisheer geweet het, sou hy gewaak het. Jesus vertel dan van die twee diensknegte: Een is getrou, en wanneer die huisheer onverwags terugkeer, vind hy hom besig met sy heer se opdrag. Gelukkig is daardie dienskneg!
Wát ons by Christus se Wederkoms gaan ervaar, word uitgespel in Mattheüs 25 vers 31 tot aan die einde van die hoofstuk. Dit is die slotwoord van die Profetiese Rede. Dit is duidelik en ondubbelsinnig. Niemand kan sê: " Ek het nie geweet nie." En dan die verskriklike uitspraak teen diegene wat geweet het, maar nie gedoen het wat hulle geweet het gedoen moes word nie: Hulle sal weggaan in die ewige straf.
Die Koning en Verteller in hierdie hoofstuk het ook goeie nuus, vertroosting en bemoediging vir sy kinders. Ons alledaagse wandel is tema van die verduideliking. " Ek het honger gehad, en julle het my te ete gegee…" Die regverdiges weet nie waarvan Hy praat nie, hulle is skoon verbaas. " Here, wanneer het ons U honger gesien en te ete gegee?".
Dan verduidelik Hy: " Vir soveel as wat julle dit gedoen het aan een van die geringstes van hierdie broeders van My, het julle dit aan My gedoen."
Vir ons as regverdiges, is Jesus elke dag op ons pad. Ons is altyd in die geleentheid om Hom te ete te gee as Hy honger het. Ons is elke dag in die geselskap van Sy broeders. Soms vernames, maar meermale die geringes. Is dit nie vermetel om onsself as regverdig te ag nie? Nee! Ons is regverdig omdat Hy ons aan die kruis regverdig gemaak het. Ons, die skuim van die sondaars, is regverdig gemaak. Laat ons elke dag leef soos regverdiges en aan ons broeders, gering of vernaam, te ete gee as hulle honger het. So sal ons die Wederkoms met opgewondenheid tegemoet gaan.
Posted in Mootbode, Onder die haak-en-steek
June 25, 2020 August 4, 2020 APK MootSentraalLeave a comment
As mens hier teen dagbreek, so sesuur, halfsewe, noordoos kyk, skitter Venus in al haar glans. Onmiskenbaar. Venus sal min of meer dieselfde baan as die son volg, soos al die planete, en een of ander tyd in die weste ondergaan. Net soos die son. As mens nou, nog steeds teen dagbreek, na die weste kyk, skitter Jupiter opvallend so in sy roete na ondergaan. Kort op sy hakke is Saturnus. As mens nou net so effens noord van reg boontoe kyk, sien jy Mars. So 'n rooierige kêreltjie. Vier planete tegelyk in die lug! En as mens na jou voete kyk, sien jy die vyfde planeet, Aarde, sommer hier by jou.
Omdat die planete heelwat nader is as die sterre, sien mens hulle nog duidelik lank nadat die sterre verdwyn het. Die wat in die aand sterre kyk, sal so teen halfnege, die einste Jupiter en Saturnus in die ooste sien opkom. Omdat die sterre daardie tyd helder is, en daar duidende van hulle is, moet mens seker maak hoe Jupiter en Saturnus as oefenmaats op hulle rondtes lyk. Naderhand ken mens hulle sommer maklik uit.
Dit is nou 'n goeie tyd om die planete te leer ken, want voor die einde van die jaar gaan hulle nog in interessante wedlope betrokke wees. Vroegaand en vroegoggend is die beste kyktyd. Dan is die sterre nie so verwarrend nie.